Funkciou všetkých druhov právnej zodpovednosti je, aby špecifickými spôsobmi zabezpečovali ochranu spoločenských vzťahov. Zodpovednosť vo verejnej správe plní reparačný účel, ale aj účel represívny (najmä v prípade priestupkov). Na vyvodzovanie administratívnoprávnej zodpovednosti je potrebné, aby išlo o protiprávne konanie, nastala spoločenská ujma, bol tu kauzálny nexus a zavinenie, pričom práve posudzovanie zavinenia je jedným z najvýznamnejších kritérií členenia správnych deliktov. Administratívnoprávnu zodpovednosť možno teda vyvodzovať za priestupky, za iné správne delikty fyzických osôb postihované na základe zavinenia, za správne delikty fyzických osôb postihované zásadne bez ohľadu na zavinenie, za správne delikty právnických osôb, za poriadkové delikty a za disciplinárne delikty.
Špecifickou formou povinností sú povinnosti, ktoré vznikajú ako reakcia na porušenie právnych predpisov, a sú spojené s kategóriou administratívnej zodpovednosti za priestupok alebo iný správny delikt.
právna spôsobilosť niesť právne následky za [[Term:protiprávny úkon|protiprávne konanie]] – správny delikt
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.